BRĪVĪBAS PIEMINEKĻA UN RĪGAS BRĀĻU KAPU PADOMES

LĒMUMA IZRAKSTS

2022. gada 29. jūnijā

**Par Brīvības pieminekļa un Rīgas Brāļu kapu apsaimniekošanas programmas izdevumu sadaļas precizēšanu**

(Iesniedzējs: Nacionālā kultūras mantojuma pārvalde)

Nacionālā kultūras mantojuma pārvalde (turpmāk – Pārvalde) 27.06.2022. saņēmusi Rīgas pašvaldības aģentūras “Rīgas pieminekļu aģentūra” lūgumu steidzamības kārtībā sagatavot vienošanos pie 27.01.2022. Valsts pārvaldes uzdevuma deleģēšanas līguma, ar kuru līguma 2. pielikums – Brīvības pieminekļa un Rīgas Brāļu kapu atjaunošanas izdevumi - tiks aizstāts ar 21.06.2022. aktualizēto tāmes redakciju.

Pārvalde ir izvērtējusi iesniegto dokumentāciju, konstatējot, ka šobrīd saņemtā finansējuma izlietojuma tāme atšķiras no Brīvības pieminekļa un Rīgas Brāļu kapu padomes sēdē 01.06.2022. apstiprinātajām izmaksām. Pārvaldes ieskatā tāme būtu apstiprināma, ņemot vērā, ka izmaiņas radušās iepirkuma rezultātā.

Pēc Rīgas pieminekļu aģentūras lūguma Pārvalde sagatavojusi vienošanos par 2022. gada finansējuma izlietojumu atbilstoši veiktajiem iepirkumiem un precizētajām izmaksām. Lai virzītu vienošanos parakstīšanai, Pārvalde lūdz Padomi saskaņot izmaiņas tāmē.

27.06.2022. Padomei nosūtīts e-pasts ar lūgumu steidzamības kārtībā saskaņot izmaiņas tāmē līdz 29.06.2022. pl. 10.00, ar piebildi, ka nesaņemot atbildi tiks uzskatīts, ka saņemts saskaņojums pēc noklusējuma principa.

**Padome balso par:**

Saskaņot Brīvības pieminekļa un Rīgas Brāļu kapu Apsaimniekošanas programmas 2022. gadam aktualizēto tāmi.

Par –11 (V. Brūzis, D. Bērziņš, Ž. Zvaigzne. Pēc noklusējuma saskaņojuši V. Zatlers, J, Šumeiko, J. Dambis, A. Ancāne, J. Lange, M. Stirna, A. Kalniņš, J. Trahimoviča)

Pret – 0

Atturas – 0

**Padomes lēmums:**

Saskaņot Brīvības pieminekļa un Rīgas Brāļu kapu Apsaimniekošanas programmas 2022. gadam aktualizēto izdevumu tāmi.

Padomes priekšsēdētājs V. Zatlers

(paraksts\*)

Padomes sekretāre D. Toc-Macāne

 (paraksts\*)

\*Dokuments ir parakstīts ar drošu elektronisko parakstu un satur laika zīmogu